Ons het baie lekker gebly. Netjiese en gesellige kamers met wonderlike mense as eienaars en die lekkerste ontbyt. Ons sal beslis weer kom. Dankie!
Ek en my vrou het by Three Oaks gebly op Sondag die 2 Julie. Van die begin tot die einde was dit net 'n fees gewees en elke verwagting oortref. Die rustigheid van Three Oaks was die perfekte einde van 'n besige naweek en ons kan dit regtig aanbeveel.
Dis asof jy in 'n sprokie instap. Alles is asemrowend mooi, die tuin, die eenhede, die eienaars - alles. Baie sentraal geleë. En Stella en haar man gaan uit hul pad om als gemaklik vir jou te maak. Ons huisgesin het die tydjie daar ten volle geniet. En sal vir al ons toekomstige vakansies in die Kaap slegs by hulle oorbly. Uiters puik!
Baie dankie, Marie! Dit maak ons baie gelukkig as gaste dit geniet by Drie Eike. Ons wil he dit moet 'n gelukkige plek wees waar gaste tuis voel.
Die 2 kamers waarin ons gebly het, is geskei deur 'n houtdeur wat ons kinders laat veilig voel het en steeds privaatheid verskaf. Die detail in die kamers maak so 'n mooi plek en die ongelooflike netheid en sindelikheid is verstommend. Die eienaars is 2 pragtige mense wat jou so spesiaal laat voel!
Baie dankie vir die mooi kommentaar. Dit gee vir ons groot plesier as ons gaste hul kuiertjie aan Drie Eike geniet!
Die erf wat skuins is , is juis die bekoring van die tuin, deurdat mens afkyk op die tuin en swembad. Daar is paadjies oral na die kamers wat nie skuins is nie. Die paadjies is juis so beplan. Die gas het met vertrek gekla oor die swembad wat vuil is. Ek het onmiddellik gaan kyk en ondersoek ingestel. Die swembad was glashelder en silwerskoon. Daar het enkele blare bo-op die water gedryf. Die swembadbodem het 'n paar ligte vlekkies op. Ek neem aan die gas het gedink dit is vuil.
Dit is die eerste keer dat iemand kla oor die parkering wat onlangs nuut geplavei is. Ek is tog bly dat die gaste dit aangenaam gevind het.
Ek sien baie uit na my volgende verblyf by Three Oaks! Stella, Kobus en Lise het ons so welkom laat voel. Die kamers is pragtig - mens kan sien Stella is 'n kunstenaar - en die ligging het ons uitstekend gepas. Beslis 'n wenner!
As ons enigsins weer verblyf in daardie omgewing van die Kaap soek, sal dit verkieslik by 3 Oaks wees. Ons grootste waardering is dat julle bereid was om ons dogter op nr. 99 ook te akkommodeer vir die kort tydjie wat sy by ons kon wees en die moeite om vir haar 'n bed te kon voorsien by ons in die kamer. Dit was baie spesiaal vir ons.
Bietjie duur vir wat jy kry. Die wasbak is los en water vloei voortydig uit. Die prieel voor die kamer word nie bedek nie, so kan nie benut word as die weer sleg is nie. Geen voorsiening word gemaak vir alternatiewe kragbron tydens onderbrekings nie. Parkering knap en paadjie vanaf parkering tot kamer benodig aandag, veral met oorhangende takke in rëenweer. Kobus en Stella is uitstekende gashere en die ontbyt is ook baie smaaklik.
Warmte. Huislik en kunstig afgerond met asemrowende tuin en blomme en 'n heerlike ontbyt! Beskuit vir saam met jou tee of koffie in die kamer maak hierdie B&B 'n plek wat ek - wat al baie gereis het - weer sal besoek en definitief sal aanbeveel!
Three Oaks is 'n pragtige gastehuis met 'n warm ontvangs, heerlike ontbyt, vriendelike diens, pragtige dekor en in 'n veilige, sentrale area. Ek sal dit vir enige iemand aanbeveel en verseker weer daar gaan bly!
Die kamers is pragtig en baie gemaklik. Alles is baie keurig en het alles wat ek nodig gehad het. Die enigste negatiewe opmerking is dat die paadjie langs die huis moeilik is, veral as jy nie maklik loop nie.
Die Camphers sal beslis weer in die toekoms van Drie Eike gebruik maak. Ons gasvrou, Lize, was pragtig en het uit haar pad gegaan om ons elke oggend met heerlike ontbyt te bedien. Ons sal beslis ons vriende van Drie Eike vertel. Die kamers en die tuin is pragtig en baie goed toegerus met alles wat 'n gas benodig om gerieflik vakansie te hou. Baie, baie dankie vir 'n heerlike vakansie wat ons altyd sal onthou.